**Våpenkort – ”prosedyre” for fornyelse**

Vi har mottatt følgende informasjon vedrørende fornyelse av våpenkort fra Asker og Bærum politidistrikt:

”Så lenge skytteren er under 16 år gis tillatelsen for to år av gangen (tidligere var det 1 år). Like før våpenkortet utløper, må dere sende en ny bekreftelse fra klubben på at skytteren forsatt er aktivt med i trening og konkurranser, sammen med et skriv fra foresatt på at dere ønsker å fornye tillatelsen (trenger ikke fylle ut ny søknad).

Ved utstedelse av nytt våpenkort, skal vi ha inn det gamle for makulering her.

Det er altså ingen automatikk i dette, dere må selv sørge for at våpenkortet til en hver tid er gyldig. Våpenkortet gis for to år, fordi det en del som slutter med idretten, og dermed ikke har behov for våpenet lenger.

Når skytteren har fylt 16 år, kan han/hun søke om disp. fra 18 års kravet. Må da fylle ut søknad i sitt navn, men med underskrift av foresatt som "verge". Tillatelsen gis uten tidsbegrensning”.

29.9.2011

Carsten Dovland